Cory Wong

Cory Juen Wong (sündinud 1985 või 1986) on Grammyga nomineeritud Ameerika kitarrist, bassist, laulukirjutaja, podcasti saatejuht ja produtsent, kes tegutseb Minneapolises Minnesotas. Ta on välja andnud hulga albumeid sooloartistina ja koostöös teistega. Ta on viljelenud mitut žanrit, sealhulgas džässi, rocki ja funki. Ta on esinenud koos Vulfpecki, Dave Kozi, Stay Humani, The Fearless Flyersi, Ben Rectori, Dr. Mambo's Combo ja Chris Thilega. Ta andis 2020. aastal välja mitu albumit, sealhulgas Live in Amsterdam, koostöö Metropoli Orkesti ja Cody Fryga ning Meditations, Grammy-nomineeritud new-age album koos Jon Batistega.

Varane elu 
New Yorgi osariigis Poughkeepsies sündinud Wong kasvas üles Minnesota pealinnas Minneapolises ja on Hiina päritolu. Suureks saades puutus ta kokku klassikalise roki- ja džässmuusikaga. Klaveritunde võttis ta üheksa-aastaselt. Tema lemmikansambliteks olid Red Hot Chili Peppers ja Primus, kaks väga basskitarri poolt veetud bändi, misjärel otsustas ta ka ise hakata mängima basskitarri ja luua oma bänd. Ta võttis kitarri- ja bassitunde ning asutaski punkroki bändi. Tema esimesteks instrumentideks olid Fender Jazz Bass, Gretschi kitarr ja Fender Stratocaster. Ta omandas keskkooli vanemas astmes teise Stratocasteri, mis on tänapäevani tema peamiseks pilliks.

Karjäär 
Wong õppis Minnesota ülikoolis ja McNally Smithi muusikakolledžis. 20-aastaselt otsustas ta tegeleda muusikaga professionaalselt. Ta on tänulik selle muusikakooli keskkonnale ja mentoritele enda õigele rajale seadmise eest. Eelkõige kiidab ta Peruu kitarrist Andrés Pradot ja Prince'i trummarit Michael Blandi talle ansamblis esinemise nüansside ja sidususe näitamise eest.     Varajasemateks inspiratsioonideks on ta nimetanud Dave Williamsit ja Paul Jackson juuniori. 

2000ndate lõpus ja 2010ndate alguses keskendus Wong džässmuusikale ja ta esines Minneapolise–Saint Pauli kaksiklinnade džässklubides, sealhulgas kuulsas Bunkersis, kus ka Prince sageli käis. Ta andis välja kaks plaati koos jazzansamblitega, "Even, Uneven" 2008. a ja Quartet/Quintet 2012. a.   Seejärel tegutses ta regulaarselt Nashville'i muusikamaastikul stuudiomuusiku ja kitarristina. Ta alustas tuuritamist Ben Rectoriga ja töötas koos mitmete artistidega, nende hulgas Bryan White, Brandon Heath ja Dave Barnes .  2013. aastal esines ta kuue kuu jooksul Minneapolises tegutsevas ansamblis Dr. Mambo's Combo koos linna R&B-pop-funk muusikamaastiku mitme veteraniga, sealhulgas Prince'i bändi liikmetega: Michael Bland ja basskitarrist Sonny T. Ta nimetab seda perioodi oma õppimiskõveraks "elujõulise funk souli" muusika esitamisel.  

2013. aastal kohtus Wong Ann Arboris baseeruva ansambli Vulfpecki liikmetega.  Ta jämmis nendega ning seal sündinud lugu salvestati hiljem uuesti ning lasti välja 2016. aasta albumil The Beautiful Game kui "Cory Wong“.   2016. aastal alustas ta bändiga salvestamist ja tuuritamist. Sellest ajast peale on ta lindistanud igal Vulfpecki albumil ja nendega tuuritanud. Ta ütles oma kitarrisoundi kohta Vulfpeckis: "osa minu soundist on tuua rütmikitarr esile." Ta on ka instrumentaalkvarteti The Fearless Flyers liige (koos Vulfpecki bassimängija Joe Dartiga, Snarky Puppy kitarristi Mark Lettieri ja trummari Nate Smithiga) ning on koos ansambliga välja andnud kaks EP-d ja albumi.   

2016. aastal avaldas Wong peaartistina kuueloolise EP ning aastal 2017 andis ta välja ka oma debüütsooloplaadi Cory Wong and The Green Screen Band .  Tema teine sooloalbum The Optimist ilmus 2018. aastal ja jõudis USA jazzalbumite edetabelis 19. kohale.   2019. aastal andis ta välja kolmanda albumi Motivational Music For the Syncopated Soul.  Albumitel on ta koostööd teinud Phoebe Katise, Antwaun Stanley, Michael Blandi, Sonny T., Ben Rectori, Jon Batiste, Louis Cato, Nate Smithi ja teistega.   Aastal 2020 andis Wong välja oma neljanda sooloalbumi Elevator Music for a Elevated Mood, mida ta nimetas oma kolmanda albumi jätkuks. 

Wong on esinenud koos Dave Kozi, Metropole Orkest'i, Stay Humaniga, The Late Show ansambliga ja Chris Thile'i bändiga raadiosaates Live from Here .  Ta on oma sooloalbumite toetuseks tuuritanud Ameerika Ühendriikides ja Euroopas, samuti on ta tuuritanud Vulfpeckiga.   Ta andis 2020. aastal välja 8 albumit (neist 3 live-albumid), sealhulgas Grammy nomineeritud new-age album Meditations koos Jon Batistega. 

2021. aasta mais anti teada, et Wong ja Dave Koz töötavad 11-loolise koostööalbumi The Golden Hour kallal ja mis lasti välja samal aastal 11. juunil.  "Today" oli esimene albumilt ilmunud singel.

Varustus 
Wong'i põhivarustuses on: Kitarr: Fender Highway One Stratocaster Seymour Duncani Antiquity helipeadega; Võimendid: Fender '65 Super Reverb reissue ja Kemper Profiler, Keeled: D'Addario NYXL (.010 – .046),  Efektiplokid: Wampler Ego Kompressor, Vertex Steel String Clean Drive, Strymon Big Sky.  Lisaks kasutab ta mitmesuguseid muid instrumente ja tarvikuid.   Tema eesmärk on puhas toon ja sageli salvestatakse otse stuudios.

Diskograafia 
Sooloalbumid

 Quartet/Quintet (2012)
 Cory Wong and The Green Screen Band (2017)
 The Optimist (2018)
 Motivational Music for the Syncopated Soul (2019)
 Elevator Music for an Elevated Mood (2020)
 Trail Songs: Dusk (2020)
 Trail Songs (Dawn) (2020)
 The Striped Album (2020)
 Cory Wong & The Wongnotes (2021)

Cory Wong Quartet

 Even, Uneven (2008)

The Fearless Flyers

 The Fearless Flyers (2018)
 The Fearless Flyers II (2019)
 Tailwinds (2020)

koos Jon Batistega

 Meditations (2020)

koos Dave Koziga

 The Golden Hour (2021)
Ameerika muusikud
Ameerika muusika
Kitarristid